Лев Толстой
Вълкът и старицата

Превод от руски: Ангел Каралийчев, —

chitanka.info

Един гладен вълк търсел плячка. Накрай село той дочул — в една къща плаче момченце и бабата му казва:

— Ако не престанеш да плачеш, ще те дам на вълка.

Вълкът не отишел по-нататък, а зачакал да му дадат момченцето. Настъпила нощта: той все чакал и чул — бабата пак занареждала:

— Не плачи, детенце; няма да те дам на вълка; само да дойде вълкът — ще го убием.

Тогава вълкът си помислил:

— Ясно, тука едно говорят, а друго вършат — и се махнал от селото.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.